Ένα παιδί μόλις έξι ετών έχασε τη ζωή του το μεσημέρι της Δευτέρας από τη φωτιά που ξέσπασε μέσα στο κέντρο προσφύγων της Μόριας.

Η φωτιά ξέσπασε το μεσημέρι της Δευτέρας στο βόρειο τμήμα του καταυλισμού όπου διαμένουν κυρίως Αφρικανοί.

Νεκρό #εντοπίστηκε ανήλικο άτομο κατά τη διάρκεια κατάσβεσης πυρκαγιάς εντός του ΚΥΤ Μόριας Λέσβου. Στο συμβάν επιχείρησαν 13 #πυροσβέστες με 5 οχήματα. — Πυροσβεστικό Σώμα (@pyrosvestiki) March 16, 2020

Σύμφωνα με την ιστοσελίδα stonisi.gr ο ισχυρός άνεμος δυνάμωσε την πυρκαγιά που ξέσπασε από άγνωστη αιτία και αλλά τελικά τέθηκε υπό έλεγχο.

Ο διοικητής της Πυροσβεστικής Υπηρεσίας Νομού Λέσβου Ευάγγελος Βάσης ανέφερε: «Η κατάσταση είναι πολύ δύσκολή εδώ, κάηκε ένα κοντέινερ κατοικία και δυο διπλανά ξύλινα παραπήγματα. Δε γνωρίζουμε την αιτία της φωτιάς αυτή τη στιγμή».